ZŠ Tupolevova 20, Bratislava
Metodický list

Ovocie a zelenina - prečo potrebujeme 5 porcií denne

· Cieľ:  Poznať význam ovocia a zeleniny v našom stravovaní a aký podiel by malo ovocie a zelenina zastávať pri zdravej skladbe jedálnička 

                      Získať deti k väčšej konzumácii ovocia a zeleniny
· Zameranie aktivity: Zelenina- neoddeliteľná súčasť jedálnička

· Vyučovací predmet:  SJL  - Abeceda, PRI – význam zeleniny pre náš organizmus, IFV-vyhľadávanie informácií na internete

 

· Ročník: tretí, Trieda: III.C Počet žiakov: 21,  Mgr.Ivanová Katarína
· Pomôcky :  PC, internet, encyklopédie, časopisy, obrázky ovocia a zeleniny, pracovný list s obrázkami zeleniny, farbičky, výkresy, perá, zelenina ako dekorácia

· Príprava: rozhovor  s deťmi  o dôležitosti konzumácie ovocia a zeleniny v rôznych formách-surové, varené, dusené, konzervované –výživa,kompót, čalamády..
            pri každom jedle - 5 krát denne. 
            Dôraz  na zeleninu,  pretože  ju deti menej jedia, ba sa jej priam vyhýbajú.

· Postup:
· práca vo dvojiciach- žiaci si vylosovali jednotlivé druhy zeleniny

· na hodine INF si na internete vyhľadávali  informácie k vylosovanej zelenine

· PRI- spracovali projekt so zameraním na jedinečnosť danej zeleniny, obsahu jej živín a vitamínov

· prezentovali svoje  projekty s odporúčaním prečo danú zeleninu jesť

· VYV+SJL vyfarbovali  obrázky so zeleninou, ktoré potom vystrihli, zoradili podľa abecedy , nalepili na výkres a napísali  názvy
· súťaž “Uhádni čo je to? 
· spoločne ochutnávali  zeleninu
· Zhrnutie:
Deti spoznali dôležitosť  zeleniny pre náš organizmus. Prostredníctvom získaných informácií pri práci na projektoch zistili, že zelenina a ovocie byť mali byť súčasťou skoro každého jedla. Zároveň  si precvičili a upevnili učivo o abecede. Jednotlivé projekty boli veľmi pekné a deti sa dozvedeli veľa nového a zaujímavého  napr.: , že paprika obsahuje 10 krát viac vitamínu C ako citrón a existuje tzv. Scovillova stupnica. ktorá meria štipľavosť paprík a chilli papričiek.

O brokolici už deti vedia, že je to kvet plný života a čím je tmavšia, tým je zdravšia.Ochraňuje náš organizmus pred niektorými druhmi rakoviny. Cibuľa nám pomáha pri poruchách spánku, umožní nám lepšie dýchať a volá sa Cesnak cibuľový.

I to, že botanici považujú hrach za ovocie a, že kvasená kapusta patrí medzi najstaršie trvanlivé  potraviny a v minulosti bola spolu so zemiakmi najdôležitejším zdrojom vitamínu C v zime.


· Príloha: - výstavka zeleniny
              - prezentácia projektov

              - vyfarbovanie obrázkov zeleniny

              - ABECEDA so zeleninou-zoraďovanie, lepenie, písanie názvov

              - súťažná aktivita: „Čo je to?“- ochutnávka a určovanie zeleniny

